NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu na vydanie rozhodnutia o privatizácii zdravotníckeho zariadenia
Odborný liečebný ústav na doliečovanie chronických ochorení  
so sídlom v Lehniciach 

Číslo materiálu: |
Predkladateľ: | ministerka pre správu a privatizáciu národného majetku
Vláda

A.	schvaľuje
A.1.	návrh na vydanie rozhodnutia o privatizácii zdravotníckeho zariadenia Odborný liečebný ústav na doliečovanie chronických ochorení so sídlom v Lehniciach, 

B.	vydáva
	B.1.	podľa § 10 ods. 1 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov rozhodnutie o privatizácii  zdravotníckeho zariadenia  Odborný liečebný ústav na doliečovanie chronických ochorení so sídlom v Lehniciach,

C.	splnomocňuje
	ministerku pre správu a privatizáciu národného majetku
	C.1.	vyhotoviť, podpísať a doručiť rozhodnutie o privatizácii zdravotníckeho zariadenia Odborný liečebný ústav na doliečovanie chronických ochorení so sídlom v Lehniciach a písomné vyrozumenie podľa § 10 ods. 12 zákona č. 92/1991 Zb. o podmienkach prevodu majetku  štátu na iné osoby v znení neskorších predpisov, v termíne do dvoch týždňov od schválenia rozhodnutia vládou SR;

D.	ukladá
	ministrovi zdravotníctva
	D.1.	vydať na žiadosť Fondu národného majetku SR rozhodnutie podľa § 11 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov o zrušení zdravotníckeho zariadenia bez likvidácie,

	ministerke pre správu a privatizáciu národného majetku SR
	D.2.	zabezpečiť v zmluve o predaji časti zdravotníckeho zariadenia osobitné dojednanie v súlade s ustanovením § 610 a nasl. Občianskeho zákonníka na zachovanie činností spojených s poskytovaním zdravotnej starostlivosti.

Vykonajú:	minister zdravotníctva
	ministerka pre správu a privatizáciu národného majetku

Na vedomie:	Fond národného majetku Slovenskej  republiky